0. (ustanovna) seja, 6. 10. 2014
Prisotni: Niko Gantar, Jani Kogovšek, Daphne Levac, Samo Kuščer, Marjeta Rijavec 
Dnevni red:
1. Izvolitev predsednika in podpredsednika
2. Potrditev nalog posameznih članov
3. Naslednja seja: 13. oktobra
4. Razno

Ad. 1:
Za predsednika je soglasno potrjen Samo Kuščer
Za podpredsednico je soglasno sprejeta Marjeta Rijavec
Ad. 2:
Vsak od članov sveta KS je pristojen za določeno področje. Področja dela se bodo sproti lahko še dopolnjevala in spreminjala, na seji pa je bila sprejeta naslednja razporeditev:
Samo Kuščer: vodenje sej, organizacija, stiki z občino, prenos informacij z občine na KS in nazaj
Marjeta Rijavec: finance
Jani Kogovšek: ceste, šport, družabne dejavnosti, povezovanje krajanov
Daphne Levac: turizem, pridobivanje sredstev, sledenje razpisom, kultura
Niko Gantar: kmetijstvo, eko, šport
Ad. 3:
Naslednja seja sveta bo 13. oktobra ob 20h (7. točka ob 21h). Na to sejo bodo povabljeni člani sveta KS iz prejšnjega mandata za predajo poslov.
Predvideni dnevni red:
1. Program sej, zborov
2. Obveščanje krajanov
3. Razširjeni svet
4. Poslovnik
5. Jesenski zbor krajanov
6. Spletna stran 
7. Predaja od prejšnjega sklica
Ad. 4:
Svet meni, da bi bilo treba prostor pri zbiralniku urediti drugače, kot ga je uredila občina – bolj v duhu tega, kar so krajani želeli –, in tam postaviti informacijsko tablo. Preučili bomo možnosti, kako to realizirati.
Daphne se bo pozanimala, ali obstajajo kakšni zgodovinski temelji za izdelavo znaka za Zavratec. Na tej osnovi bomo v nadaljevanju skušali sprejeti znak.
V naslednjem mesecu bomo formirali »razširjeni« svet krajevne skupnosti, ki bo deloval kot posvetovalni organ sveta KS. Vanj bomo povabili krajane s čim bolj jasnimi (in različnimi) pogledi in mnenji. Ta razširjeni svet bo zagotavljal svetu KS, da čim bolj natančno ugotavlja potrebe in želje celotne KS in jih ustrezno zastopa. 
Samo Kuščer bo članom sveta poslal osnovni seznam predlogov, ki ga bomo do naslednje seje dopolnili in na seji sprejeli.
Gasilci so nabavili defibrilator, ki bo v kratkem montiran in predstavljen krajanom.
Niko Gantar je povabil kmeta z Gorenjskega, ki bo naši krajevni skupnosti predstavil prehod na ekološko kmetovanje in združevanje v zadrugo.
Preučili bomo možnosti, da se športno društvo poteguje za občinska sredstva. 
